CELEX: 32020D2111
Language: hu
Date: 2020-12-16 00:00:00
Title: A Bizottság (EU) 2020/2111 végrehajtási határozata (2020. december 16.) a 2010/221/EU határozat I. mellékletének a tenyésztett víziállatokban és a vadon élő víziállatokban előforduló egyes betegségek hatásának enyhítésére hozott nemzeti intézkedéseknek a 2006/88/EK tanácsi irányelv 43. cikkével összhangban történő jóváhagyása céljából az Egyesült Királyságra Észak-Írország tekintetében történő hivatkozás tekintetében történő módosításáról (az értesítés a C(2020) 9302. számú dokumentummal történt) (EGT-vonatkozású szöveg)

2020.12.17.   
               
               
                  HU
               
               
                  Az Európai Unió Hivatalos Lapja
               
               
                  L 427/14
               
            
         A BIZOTTSÁG (EU) 2020/2111 VÉGREHAJTÁSI HATÁROZATA
         (2020. december 16.)
         a 2010/221/EU határozat I. mellékletének a tenyésztett víziállatokban és a vadon élő víziállatokban előforduló egyes betegségek hatásának enyhítésére hozott nemzeti intézkedéseknek a 2006/88/EK tanácsi irányelv 43. cikkével összhangban történő jóváhagyása céljából az Egyesült Királyságra Észak-Írország tekintetében történő hivatkozás tekintetében történő módosításáról
         
            
               (az értesítés a C(2020) 9302. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 43. cikke (2) bekezdésére,
         mivel:
         
                     (1)
                  
                  
                     A 2010/221/EU bizottsági határozat (2) a 2006/88/EK irányelv 43. cikkének megfelelően nemzeti intézkedéseket hagy jóvá a tenyésztett víziállatokban és a vadon élő víziállatokban előforduló egyes betegségek hatásának enyhítésére.
                  
               
                     (2)
                  
                  
                     Az Egyesült Királyság területe a 2010/221/EU határozat I. mellékletében szereplő táblázat második oszlopában a táblázat első oszlopában felsorolt betegségek közül többtől mentesként szerepel.
                  
               
                     (3)
                  
                  
                     A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással (a továbbiakban: a kilépésről rendelkező megállapodás) és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban a 2006/88/EK irányelv és az annak alapján elfogadott bizottsági jogi aktusok a kilépéséről rendelkező megállapodásban előírt átmeneti időszak végét követően Észak-Írország tekintetében továbbra is alkalmazandók az Egyesült Királyságra és az Egyesült Királyságban. Ezért a 2010/221/EU határozat I. mellékletében az Egyesült Királyságra való hivatkozásokat az Egyesült Királyságra Észak-Írország tekintetében való hivatkozásokkal kell felváltani.
                  
               
                     (4)
                  
                  
                     A 2010/221/EU határozat I. mellékletét ezért ennek megfelelően módosítani kell.
                  
               
                     (5)
                  
                  
                     Mivel a kilépésről rendelkező megállapodásban előírt átmeneti időszak 2020. december 31-én lejár, ezt a határozatot 2021. január 1-jétől kell alkalmazni.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2010/221/EU határozat I. mellékletének helyébe e határozat mellékletének szövege lép.
         
         
            2. cikk
            Ezt a határozatot 2021. január 1-jétől kell alkalmazni.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. december 16-án.
            
               
                  a Bizottság részéről
               
               Stella KYRIAKIDES
               
                  a Bizottság tagja
               
            
         
         
            (1)  HL L 328., 2006.11.24., 14. o.
         
         
            (2)  A Bizottság 2010/221/EU határozata (2010. április 15.) a tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról (HL L 98., 2010.4.20., 7. o.).
      
      
         
            MELLÉKLET
            
               
                  
                     „I. MELLÉKLET
                     
                        A táblázatban felsorolt betegségektől mentesnek tekintett és a 2006/88/EK irányelv 43. cikke (2) bekezdésével összhangban a betegségek behurcolásának megakadályozására irányuló nemzeti intézkedések meghozatalára felhatalmazott tagállamok (*1)
                        és területek
                     
                     
                                 Betegség
                              
                              
                                 Tagállam
                              
                              
                                 Kód
                              
                              
                                 A betegségtől mentes terület földrajzi határai (tagállam, övezet, területi egység)
                              
                           
                                 pontyfélék tavaszi virémiája (SVC)
                              
                              
                                 Dánia
                              
                              
                                 DK
                              
                              
                                 Az egész terület
                              
                           
                                 Írország
                              
                              
                                 IE
                              
                              
                                 Az egész terület
                              
                           
                                 Magyarország
                              
                              
                                 HU
                              
                              
                                 Az egész terület
                              
                           
                                 Finnország
                              
                              
                                 FI
                              
                              
                                 Az egész terület
                              
                           
                                 Svédország
                              
                              
                                 SE
                              
                              
                                 Az egész terület
                              
                           
                                 Egyesült Királyság (Észak-Írország)
                              
                              
                                 UK(NI)
                              
                              
                                 Észak-Írország
                              
                           
                                 bakteriális vesebetegség (BKD)
                              
                              
                                 Írország
                              
                              
                                 IE
                              
                              
                                 Az egész terület
                              
                           
                                 Egyesült Királyság (Észak-Írország)
                              
                              
                                 UK(NI)
                              
                              
                                 Észak-Írország
                              
                           
                                 Fertőző hasnyálmirigy-elhalás (IPN)
                              
                              
                                 Finnország
                              
                              
                                 FI
                              
                              
                                 A terület kontinentális részei
                              
                           
                                 Svédország
                              
                              
                                 SE
                              
                              
                                 A terület kontinentális részei
                              
                           
                                 
                                    Gyrodactylus salarisszal (GS) való fertőződés
                              
                              
                                 Írország
                              
                              
                                 IE
                              
                              
                                 Az egész terület
                              
                           
                                 Finnország
                              
                              
                                 FI
                              
                              
                                 A Tenojoki és a Näätämönjoki vízgyűjtő területei; a Paatsjoki, a Tuulomajoki és az Uutuanjoki vízgyűjtő területei pufferzónának számítanak.
                              
                           
                                 Egyesült Királyság (Észak-Írország)
                              
                              
                                 UK(NI)
                              
                              
                                 Észak-Írország
                              
                           
                                 Ostreid herpeszvírus 1 μνar (OsHV-1 μVar)
                              
                              
                                 Írország
                              
                              
                                 IE
                              
                              
                                 1. területi egység: Sheephaven Bay
                                 3. területi egység: Killala Bay, Broadhaven Bay és Blacksod Bay
                                 4. területi egység: Streamstown Bay
                                 5. területi egység: Bertraghboy és Galway Bays
                                 A. területi egység: Tralee Bay Hatchery
                              
                           
                                 Egyesült Királyság (Észak-Írország)
                              
                              
                                 UK(NI)
                              
                              
                                 Észak-Írország területe, kivéve Dundrum Bay, Killough Bay, Lough Foyle, Carlingford Lough, Larne Lough és Strangford Lough
                              
                           
                                 Salmonid alfavírussal (SAV) való fertőzés
                              
                              
                                 Finnország
                              
                              
                                 FI
                              
                              
                                 A terület kontinentális részei
                              
                           
               ”
            
               (*1)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában a tagállamokra való hivatkozásokat úgy kell értelmezni, hogy azok Észak-Írország tekintetében magukban foglalják az Egyesült Királyságot is.